**Өмірдің қиындықтары арасынан үміт табу**

***«Содан кейін Иса Томаға: — Менің қолыма саусақтарыңды тигізіп қара, алақаныңды бүйіріме қой және сенімсіз болмай, сенетін бол! — деді.»***

***Жохан 20:27***

«Мен тек өз көзіммен көрсем ғана сенетін боламын!» деп айтқан кездеріңіз болды ма? Дәлелсіз нәрселерге сену қиын.

Мәриям есімді әйел жақында Исаны өз өміріне қабылдағанымен, әлі де кейде күмәнданатын еді. Бір күні досының өз сеніміне күмәнданғанын естігенде, Мәриям досының күмәні өзіндегі күмәнін күшейтіп жібереді деп қорықты.

Біздің сеніміміз Құдайдың бізге деген мейірімділігі мен шыдамдылығынсыз іске аса алмайды. Құдай біздің әлсіз тұстарымызды біліп қана қоймай, сонымен қатар бізде пайда болатын сұрақтарымыз арқылы бізге көмек береді. Бұл сіздің сеніміңіз маңызды емес дегенді білдірмейді! Киелі кітапта: «Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді Құдайдың жарылқайтынына илануға тиіс» (Еврейлерге 11:6) деп айтылған.

Тома есімді Исаның шәкірттерінің бірі Исаның қайта тірілгені туралы хабарға сенуден бас тартты. Ол Исаның өлтірілгенін өз көзімен көргендіктен мұндай жағдайды елестете алмады. Тома былай деді: «Мен Оның қолдарынан шегелердің орнын көрмесем, саусағыммен шегелердің орнын сипап, бүйіріндегі тыртығын қолыммен ұстамасам, Оның тірілгеніне еш сенбеймін.» (Жохан 20:24). Біздің көпшілігіміз Тома сияқтымыз – өз көзімізбен көрсек қана, өз саусағымызбен ұстап көрсек қана сенеміз.

Иса Томаға көрінгенде, оған былай деді: «Менің қолыма саусақтарыңды тигізіп қара, алақаныңды бүйіріме қой және сенімсіз болмай, сенетін бол! — деді.» (Жохан 20:27)

Иса бізде белгілі бір күмәндар мен сұрақтар бар екенін түсінеді. «Иса:

— Тома, сен Мені көргендіктен Маған сеніп тұрсың. Ал Мені көрмесе де сенетіндер бақытты! — деп жауап берді.» (Жохан 20:29). Егер сіздің өзіңіз немесе сіз білетін бір адам Тома сияқты болса, қорықпаңыз. Құдай сіздің не нәрсеге сенімсіз екеніңізді біледі, және сізге дәл сол мәселеде көмектесетін болады.